CELEX: 62015TN0263
Language: el
Date: 2015-05-15 00:00:00
Title: Υπόθεση T-263/15: Προσφυγή της 15ης Μαΐου 2015 — Gmina Miasto Gdynia και Port Lotniczy Gdynia Kosakowo κατά Επιτροπής

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/16
            
         Προσφυγή της 15ης Μαΐου 2015 — Gmina Miasto Gdynia και Port Lotniczy Gdynia Kosakowo κατά Επιτροπής
   (Υπόθεση T-263/15)
   (2015/C 254/20)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσες: Gmina Miasto Gdynia (Gdynia, Πολωνία) και Port Lotniczy Gdynia Kosakowo sp. z o. o. (Gdynia) (εκπρόσωποι: T. Koncewicz, K. Gruszecka-Spychała και M. Le Berre, δικηγόροι).
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει στο σύνολό της την απόφαση της Ευρωπαϊκής Επιτροπής της 26ης Φεβρουαρίου 2015 σχετικά με το μέτρο S.A.35388 (2013/C)(πρώην 2013/ΝΝ και πρώην 2012/Ν) Πολωνία «Κατασκευή του αερολιμένα Gdynia-Kosakowo»·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν, μεταξύ άλλων, τους ακόλουθους λόγους ακυρώσεως.
   
               1.
            
            
               Πρώτος λόγος ακυρώσεως:
               
                           —
                        
                        
                           Αυθαίρετα συμπεράσματα και πρόδηλη πλάνη κατά τη διαπίστωση των πραγματικών περιστατικών στα οποία στηρίζεται η προσβαλλόμενη απόφαση και, κατ’ επέκταση, υπέρβαση των ορίων διακριτικής ευχέρειας της Επιτροπής και προδήλως κακή εκτίμηση των αποδείξεων.
                        
                     
         
               2.
            
            
               Δεύτερος λόγος ακυρώσεως:
               
                           —
                        
                        
                           Έλλειψη εξετάσεως εκ μέρους της Επιτροπής των κρίσιμων στοιχείων και περιστάσεων για τη νομική εκτίμηση της επενδύσεως στον αερολιμένα Gdynia-Kosakowo.
                        
                     
         
               3.
            
            
               Τρίτος λόγος ακυρώσεως:
               
                           —
                        
                        
                           Υπέρβαση των ορίων διακριτικής ευχέρειας της Επιτροπής, κατά την έννοια της νομολογίας, σύμφωνα με την οποία κάθε θεσμικό όργανο που έχει διακριτική ευχέρεια οφείλει να εξηγεί γιατί λαμβάνει υπόψη ορισμένα αποδεικτικά στοιχεία και πραγματικά περιστατικά ενώ απορρίπτει άλλα.
                        
                     
         
               4.
            
            
               Τέταρτος λόγος ακυρώσεως:
               
                           —
                        
                        
                           Παράβαση του άρθρου 107, παράγραφος 1, ΣΛΕΕ σε συνδυασμό με τη γενική αρχή του δικαίου της Ένωσης –αρχή της ασφάλειας δικαίου και της έντιμης συμπεριφοράς των θεσμικών οργάνων έναντι των υποκειμένων δικαίου– λόγω εσφαλμένης εφαρμογής και ερμηνείας.
                        
                     
         
               5.
            
            
               Πέμπτος λόγος ακυρώσεως:
               
                           —
                        
                        
                           Εσφαλμένος νομικός χαρακτηρισμός των πραγματικών περιστατικών και των αποδεικτικών στοιχείων και, επομένως, έκδοση της προσβαλλόμενης αποφάσεως κατά παράβαση του άρθρου 107, παράγραφος 1, ΣΛΕΕ, καθόσον η Επιτροπή έκρινε εν προκειμένω ότι οι δραστηριότητες των προσφευγουσών πληρούσαν το κριτήριο του ιδιώτη επενδυτή σε οικονομία αγοράς και δεν αποδεικνυόταν ότι ένας ιδιώτης επενδυτής θα προχωρούσε στο σχετικό επενδυτικό σχέδιο, με αποτέλεσμα να θεωρήσει ότι η επένδυση στον αερολιμένα Gdynia-Kosakowo συνιστούσε παράνομη κρατική ενίσχυση.